Γεγονότα Μαΐου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάιο του 2022, συνοδευόμενα από τις πηγές μέσω των οποίων μεταδόθηκαν. 

## 1 Μαΐου
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Πέντε άνθρωποι σκοτώνονται από ρωσικούς βομβαρδισμούς στην πόλη Λιμάν της Ουκρανίας. (''Times of Israel'')
*** Φωτιά φέρεται να ξέσπασε σε στρατιωτική εγκατάσταση στην Περιφέρεια Μπέλγκοροντ της Ρωσίας, με αποτέλεσμα να τραυματιστεί ελαφρά ένα άτομο και να προκληθούν ζημιές σε επτά σπίτια. (Reuters)
*Εξέγερση στο Σινά
**Το Ισλαμικό Κράτος ισχυρίζεται μέσω της εφημερίδας Αλ Νάμπα ότι το Ισραήλ σκότωσε έναν ανώτερο διοικητή τζιχαντιστών στη Χερσόνησο του Σινά. (''Times of Israel'')

**Επιχειρήσεις και οικονομία**
*Οικονομία του Μαρόκου
** Το Μαρόκο ανακοινώνει αύξηση στον κατώτατο μισθό για τον δημόσιο και τον ιδιωτικό τομέα κατά 16 και 10 τοις εκατό, αντίστοιχα, εντός δύο ετών. (Reuters)

**Καταστροφές και δυστυχήματα**
*Δύο άνθρωποι πεθαίνουν και ένα άλλο άτομο αγνοείται έπειτα από σφοδρή πλημμύρα στο νησί Γουαδελούπη της Γαλλικής Καραϊβικής. (Reuters)

**Υγεία και περιβάλλον**
*Πανδημία COVID-19
**Σε ανακοίνωση της ΥΠΑ η Ελλάδα από σήμερα αίρει τους περιορισμούς για την COVID-19 που αφορούν τις εσωτερικές και τις διεθνείς πτήσεις. Οι επιβάτες θα εξακολουθούν υποχρεωτικά να φορούν μάσκα. (Reuters)
**Η Ιταλία καταργεί το Πράσινο Πιστοποιητικό για όλους τους εσωτερικούς χώρους με εξαίρεση τα νοσοκομεία και τους οίκους ευγηρίας και αίρει τον υποχρεωτικό εμβολιασμό και την υποχρεωτική χρήση μάσκας σε μουσεία, μπαρ, ξενοδοχεία και εστιατόρια. Ωστόσο, υποχρεωτική θα παραμείνει η χρήση μάσκας στις δημόσιες μεταφορές έως τις 15 Ιουνίου. (''Wanted In Rome'')

**Πολιτική και εκλογές**
*Διαμαρτυρίες κατά της ρωσικής εισβολής στην Ουκρανία το 2022
**Πρωτομαγιάτικες αντιπολεμικές συγκεντρώσεις πραγματοποιούνται σε όλο τον κόσμο για να καλέσουν σε ειρήνη στην Ουκρανία. (Al Jazeera)

## 2 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Ρωσικός πύραυλος πλήττει κοιτώνα στην Οδησσό, σκοτώνοντας ένα 14χρονο αγόρι και τραυματίζοντας ένα 17χρονο κορίτσι, σύμφωνα με Ουκρανούς αξιωματούχους. Μια Ορθόδοξη Εκκλησία υπέστη επίσης ζημιές στην επίθεση με πυραύλους. (Reuters)
***Η επανέναρξη των εκκενώσεων από το Χαλυβουργείο του Αζοφστάλ που αναμενόταν να ξεκινήσει στις 8 π.μ. τοπική ώρα δεν πραγματοποιείται, καθώς η Ρωσία ξεκινά ένα αδιάκοπο μπαράζ των αεροπορικών βομβαρδισμών μετά την αναχώρηση του προσωπικού του Ερυθρού Σταυρού, που είχαν αποχωρήσει την προηγούμενη ημέρα μετά την αναστολή των εκκενώσεων. (CNN)
***Πέντε Ρώσοι στρατιώτες φέρεται να σκοτώνονται κατά τη διάρκεια μιας υποτιθέμενης εισβολής στο εργοστάσιο χάλυβα. (CNN)

**Καταστροφές και δυστυχήματα**
* Μια πυρκαγιά καταστρέφει 80 σπίτια στην Κεζόν Σίτι στις Φιλιππίνες, σκοτώνοντας οκτώ άτομα, μεταξύ των οποίων έξι παιδιά. (BBC News)
*Πέντε άνθρωποι σκοτώνονται από κατάρρευση κτιρίου στο Λάγος της Νιγηρίας. (AP)

**Νόμος και έγκλημα**
*Οι ισπανικές αρχές ανακοινώνουν ότι το λογισμικό κατασκοπίας Pegasus βρέθηκε στα κινητά τηλέφωνα του πρωθυπουργού Πέδρο Σάντσεθ και της υπουργού Άμυνας Μαργαρίτα Ρόμπλες.(Al Jazeera)

## 3 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Ο κυβερνήτης της περιφέρειας Ντονέτσκ Πάβλο Κιριλένκο αναφέρει ότι 9 άνθρωποι σκοτώθηκαν από ρωσικούς βομβαρδισμούς στο Ντονέτσκ της Ουκρανίας. (Reuters)
***Δέκα άτομα σκοτώνονται από βλήματα που πλήττουν εργοστάσιο στην Αβντιίβκα. (Reuters)

**Καταστροφές και δυστυχήματα**
*Επιβεβαιώνεται ο θάνατος δύο ατόμων έπειτα από την κατάρρευση ενός κτηρίου στην Τσανγκσά της Κίνας, λίγες ημέρες πριν. (BBC News)

**Πολιτική και εκλογές**
*Το Ευρωπαϊκό Κοινοβούλιο ψηφίζει υπέρ της αναθεώρησης του εκλογικού νόμου, ο οποίος πρόκειται να εγκριθεί και πιθανότατα να τροποποιηθεί από το Ευρωπαϊκό Κοινοβούλιο, δημιουργώντας μια πανευρωπαϊκή εκλογική περιφέρεια με 28 έδρες και εισάγοντας την εκλογή του προέδρου της Ευρωπαϊκής Επιτροπής με λαϊκή ψήφο. Με τη μεταρρύθμιση θα συσταθεί επίσης η Ευρωπαϊκή Εκλογική Αρχή, θα εισαχθεί η ταχυδρομική ψήφος για όλους, θα μειωθεί το όριο ηλικίας στα 18 χρόνια για να είναι κάποιος υποψήφιος και θα παγιωθεί η 9η Μαΐου ως ημέρα εκλογών (Ημέρα της Ευρώπης). (Euractiv)

## 4 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Το Associated Press επιβεβαιώνει ότι περί τα 600 άτομα πέθαναν σε αεροπορικό βομβαρδισμό που σημειώνεται στο θέατρο της Μαριούπολης. (AP)

**Οικονομία και επιχειρήσεις**
*Διεθνείς κυρώσεις στη διάρκεια της ρωσικής εισβολής στην Ουκρανία
**Η Ευρωπαϊκή Ένωση προτείνει την απαγόρευση όλων των εισαγωγών πετρελαίου από τη Ρωσία έως το τέλος του έτους και επίσης την αφαίρεση της μεγαλύτερης ρωσικής τράπεζας, Sberbank, από τη SWIFT. (CNN)
*Η Ομοσπονδιακή Τράπεζα των ΗΠΑ ανακοινώνει ότι αυξάνει τα επιτόκια κατά 0,5%, που είναι η μεγαλύτερη αύξηση των επιτοκίων από το 2000, προκειμένου να καταπολεμήσει τον αυξανόμενο πληθωρισμό. (CNN)

**Καταστροφές και δυστυχήματα**
*Είκοσι έξι άνθρωποι σκοτώνονται όταν ένα μίνι λεωφορείο, ένα λεωφορείο και ένα φορτηγό καυσίμων συγκρούονται μεταξύ τους στην Περιοχή Ρίβνε της Ουκρανίας. (Reuters)
*Είκοσι άτομα σκοτώνονται σε δυστύχημα με λεωφορείο που σημειώνεται σε κτήμα τσαγιού στο Φορτ Πορτάλ στην Ουγκάντα. (AP)

## 5 Μαΐου
**Πόλεμος και επιθέσεις**
*Ισραηλινοπαλαιστινιακή σύρραξη
**Τρία άτομα σκοτώνονται και άλλα 4 τραυματίζονται από δύο Παλαιστίνιους σε επεισόδιο με μαζικά μαχαιρώματα στην Ελάντ του κεντρικού Ισραήλ. (BBC News)

**Καταστροφές και δυστυχήματα**
*Ο αριθμός των νεκρών από την κατάρρευση του κτηρίου έξι ημέρες πριν στην πόλη Τσανγκσά της Κίνας, αυξάνεται σε 53, με τους διασωθέντες να αριθμούν 10 άτομα. (BBC News)
*Από πλημμύρες σε 12 επαρχίες του Αφγανιστάν έχουν ως αποτέλεσμα να καταστραφούν 500 σπίτια, να σκοτωθούν 22 άτομα και να τραυματιστούν άλλα 40. (Reuters)

**Υγεία και περιβάλλον**
*Πανδημία COVID-19
**Ο Παγκόσμιος Οργανισμός Υγείας υπολογίζει τους θανάτους λόγω της COVID-19, σε περί τους 15 εκατομμύρια παγκοσμίως. (CBC)

**Αθλητισμός**
*CONCACAF Champions League
**Οι Seattle Sounders FC γίνονται η πρώτη αμερικανική ποδοσφαιρική ομάδα της Major League Soccer που κατακτά το CONCACAF Champions League επικρατώντας της UNAM με 5–2 συνολικά στον τελικό. (''Sports Illustrated'')

## 6 Μαΐου
**Πόλεμος και επιθέσεις**
*Έντεκα άτομα σκοτώνονται και άλλα 9 τραυματίζονται σε ισλαμιστικές επιθέσεις στην επαρχία Λορούμ και την επαρχία Σανματενγκά στην Μπουρκίνα Φάσο. Σκοτώνονται επίσης και 20 από τους δράστες. (AP)

**Καταστροφές και δυστυχήματα**
* Δύο άνθρωποι σκοτώνονται και άλλοι δεκαοκτώ τραυματίζονται όταν σημειώνεται έκρηξη σε κτίριο κατοικιών στη Μαδρίτη, πρωτεύουσα της Ισπανίας. (AP)
* Τουλάχιστον 26 άνθρωποι σκοτώνονται και τουλάχιστον 74 άλλοι τραυματίζονται από έκρηξη που προκλήθηκε από ύποπτη διαρροή αερίου στο Ξενοδοχείο Σαρατόνγκα στην Αβάνα της Κούβας. (AP)
*Δύο άνθρωποι πεθαίνουν και περισσότεροι από 100 διασώζονται καθώς μια βάρκα που μετέφερε μετανάστες προσάραξε στη νότια Ιταλία. (AP)

**Νόμος και έγκλημα**
*Δύο άνθρωποι σκοτώνονται και άλλοι τρεις τραυματίζονται κατά τη διάρκεια ενός επεισοδίου μαζικού πυροβολισμού σε οίκο ευγηρίας στο Μολένσιγκελ του Αλμπλάσερνταμ της Ολλανδίας. Ο δράστης καταζητείτο ήδη για τη δολοφονία ενός άνδρα σε κατάστημα χθες. (BBC News)

**Υγεία και περιβάλλον**
*Έξαρση της ευλογιάς των πιθήκων το 2022
**Επιβεβαιώνεται το πρώτο κρούσμα της ευλογιάς των πιθήκων στο Ηνωμένο Βασίλειο σε έναν κάτοικο Βρετανίας που είχε ταξιδέψει στη Νιγηρία, όπου η ασθένεια είναι ενδημική, και ενώ βρισκόταν εκεί, παρουσίασε συμπτώματα στις 29 Απριλίου 2022. (BBC News)

**Πολιτική και εκλογές**
* Η κυβέρνηση της Σρι Λάνκα κηρύσσει κατάσταση έκτακτης ανάγκης ως απάντηση στις μαζικές αντικυβερνητικές διαδηλώσεις. (Reuters)

## 7 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Ρωσικές δυνάμεις βομβαρδίζουν ένα σχολείο στη Μιλοχορίβκα στην Περιοχή Λουγκάνσκ. Επιβεβαιώνονται μόνο 2 θάνατοι όμως 60 άτομα πιστεύεται ότι έχουν σκοτωθεί.(Reuters)
* Δέκα στρατιώτες και ένας αξιωματικός σκοτώνεται σε επίθεση που σημειώνεται σε φυλάκιο σε σταθμό στη Διώρυγα της Σουέζ στην Αίγυπτο. (Reuters)

**Καταστροφές και δυστυχήματα**
*Οκτώ άνθρωποι σκοτώνονται και άλλοι 17 τραυματίζονται κατά τη διάρκεια πυρκαγιάς στο Κράι Κρασνογιάρσκ της Σιβηρίας, στη Ρωσία, που καταστρέφουν εκατοντάδες κτίρια σε 16 οικισμούς. Η Ομοσπονδιακή Υπηρεσία Δασών κατηγορεί τους ισχυρούς ανέμους για την επιδείνωση των πυρκαγιών και τον αντίκτυπο των προσπαθειών για πυρόσβεση. (Reuters)

**Νόμος και έγκλημα**
* Οι Ταλιμπάν ψηφίζουν νόμο που δίνει εντολή σε όλες τις γυναίκες στο Αφγανιστάν να καλύπτουν τα πρόσωπά τους δημόσια με μπούρκα. (Reuters)

**Πολιτική και εκλογές**
*Βορειοϊρλανδικές βουλευτικές εκλογές 2022
**Το ιρλανδικό ρεπουμπλικανικό κόμμα Σιν Φέιν κερδίζει τις περισσότερες έδρες στη Συνέλευση της Βόρειας Ιρλανδίας με το 29% της ψήφου πρώτης προτίμησης και είναι η πρώτη φορά που ένα συνδικαλιστικό κόμμα δεν κέρδισε τις περισσότερες έδρες από την ίδρυση της Βόρειας Ιρλανδίας το 1921. (''The Guardian'')
*Ο πρώην πρόεδρος της Βραζιλίας Λουίς Ινάσιο Λούλα ντα Σίλβα ανακοινώνει την υποψηφιότητά του για τις επικείμενες προεδρικές εκλογές Βραζιλίας τον Οκτώβριο, ξεκινώντας την υποψηφιότητά του με ένα μήνυμα «ελπίδας» και δηλώνοντας ότι είναι έτοιμος να κάνει «τη μεγαλύτερη ειρηνική επανάσταση» στην ιστορία της Βραζιλίας. (EFE)

**Αθλητισμός**
*Κεντάκι Ντέρμπι 2022
**Το 148ο Kentucky Derby διεξάγεται στο Λούισβιλ με πλήρη χωρητικότητα για πρώτη φορά από το 2019 έπειτα από δύο χρόνια περιορισμών κατά της COVID-19 αναφορικά με τη χωρητικότητα. Ο Αμερικανός καθαρόαιμος ίππος Rich Strike κερδίζει το Derby σε μία από τις μεγαλύτερες ανατροπές στην ιστορία με πιθανότητες 80–1 για νίκη. (CBS News) (ABC News)

## 8 Μαΐου
**Πόλεμος και επιθέσεις**
*Ισραηλινοπαλαιστινιακή σύρραξη
Δύο Παλαιστίνιοι σκοτώνονται από Ισραηλινούς στρατιώτες κατά τη διάρκεια συγκρούσεων στη Δυτική Όχθη, ενώ ένας ισραηλινός αστυνομικός μαχαιρώνεται και τραυματίζεται στην Ιερουσαλήμ, ώρες μετά τη σύλληψη των δραστών της επίθεσης με μαχαίρι στο El'ad. (Reuters)
* Τριάντα πέντε άμαχοι σκοτώνονται κατά τη διάρκεια επίθεσης σε χρυσωρυχείο από αντάρτες της CODECO στην επαρχία Ιτούρι στη Λαϊκή Δημοκρατία του Κονγκό. (Reuters)

**Πολιτική και εκλογές**
*Κρατιδιακές εκλογές Σλέσβιχ-Χόλσταϊν 2022
**Η Χριστιανοδημοκρατική Ένωση της Γερμανίας κερδίζει συντριπτικά, διεκδικώντας 43,4 τοις εκατό των ψήφων με μεταβολή άνω των έντεκα ποσοστιαίων μονάδων και υπολείπεται κατά μία έδρα από την απόλυτη πλειοψηφία στο Λάνταγκ. Αυτό είναι το μεγαλύτερο ποσοστό ψήφων για το κόμμα σε οποιαδήποτε κρατιδιακή εκλογή από το 2006. (Deutsche Welle)
**Η Ένωση ψηφοφόρων του Νότιου Σλέσβιχ, ένα κόμμα που εκπροσωπεί τις μειονότητες Δανίας και τους Φρίσιους στο Σλέσβιχ-Χολστάιν, κερδίζει το μεγαλύτερο μερίδιο ψήφων του από το 1947, και για πρώτη φορά από το 1950 το κόμμα ξεπερνά το όριο του 5 τοις εκατό από το οποίο κατά τα άλλα εξαιρείται ως κόμμα μειοψηφίας. (Deutsche Welle)
*Ο Τζον Λι εκλέγεται ως ο 5ος Κυβερνήτης του Χονγκ Κονγκ. (''The New York Times'')

## 9 Μαΐου
**Πόλεμος και επιθέσεις**
*Διαδηλώσεις στη Σρι Λάνκα το 2022
**Ο πρωθυπουργός της Σρι Λάνκα Μαχίντα Ρατζαπάκσε παραιτείται εν μέσω μαζικών διαμαρτυριών για τον χειρισμό της οικονομικής κρίσης από την κυβέρνηση. (BBC News)
**Υποστηρικτές της κυβέρνησης εισβάλλουν σε μεγάλο χώρο διαμαρτυρίας στο Κολόμπο, συγκρούοντας με την αστυνομία και διαδηλωτές. Συνολικά τραυματίζονται 78 άτομα. (Al Jazeera)
**Δύο άνθρωποι σκοτώνονται και άλλοι οκτώ τραυματίζονται καθώς η αστυνομία ανοίγει πυρ εναντίον μιας ομάδας διαδηλωτών που προσπαθούσαν να βάλουν φωτιά στην κατοικία του προέδρου της Pradeshiya Sabha στη Γουιρακετίγια. (Ada Derana)
**Ο βουλευτής Αμαρακίρθι Αθουκοράλα ανοίγει πυρ εναντίον διαδηλωτών που εμπόδιζαν το όχημά του στη Νιταμπούγουα, σκοτώνοντας έναν άνδρα και τραυματίζοντας έναν άλλο. Στη συνέχεια, ο Αθουκοράλα διαφεύγει σε ένα κοντινό κτίριο, προτού βρεθεί νεκρός μαζί με τον αξιωματικό ασφαλείας του. (Al Jazeera)
*Ένοπλοι ανοίγουν πυρ σε δύο εκλογικά τμήματα στο Μπουλουάν και στο Λανάο δελ Σουρ στις Φιλιππίνες, σκοτώνοντας τρεις φρουρούς και έναν ψηφοφόρο και τραυματίζοντας έναν άλλο φρουρό και δύο ψηφοφόρους, εν μέσω των προεδρικών εκλογών. (Al Jazeera)

**Τέχνες και πολιτισμός**
*Βραβεία Πούλιτζερ 2022
**Η *[[The Washington Post|Washington Post]]* κερδίζει το βραβείο Πούλιτζερ δημόσιας υπηρεσίας για την κάλυψη της επίθεσης στο Καπιτώλιο το 2021. Οι *[[New York Times]]* κερδίζουν το βραβείο Πούλιτζερ παγκόσμιου ρεπορτάζ για τις αποτυχημένες επιθέσεις με βόμβες στον πόλεμο κατά της τρομοκρατίας και αποσπά τα πιο πολλά βραβεία συνολικά.
(''The New York Times'') (NPR)

**Καταστροφές και δυστυχήματα**
*Ένα άτομο πεθαίνει και άλλα έντεκα αγνοούνται μετά από βύθιση ενός αλιευτικού σκάφους στα ανοικτά των ακτών της Γκάνα. (BBC News)
*Τέσσερις άνθρωποι σκοτώνονται και άλλοι πενήντα τραυματίζονται έπειτα από την έκρηξη χειροβομβίδας με δακρυγόνα προκαλώντας ανθρώπινο πανικό σε δημόσιο πανεπιστήμιο στο Ποτοσί της Βολιβίας. (AP)

**Νόμος και έγκλημα**
* Μια ταραχή στη φυλακή στο Σάντο Ντομίνγκο του Εκουαδόρ έχει ως αποτέλεσμα να σκοτωθούν 44 κρατούμενοι. (ABC News)

**Πολιτική και εκλογές**
*Γενικές εκλογές Φιλιππίνων 2022
**Οι Φιλιππινέζοι προσέρχονται στις κάλπες για να εκλεγούν οι αξιωματούχοι στις προεδρικές εκλογές, στις εκλογές για τη Γερουσία, τη Βουλή των Αντιπροσώπων, ενώ διενεργούνται εκλογές για κυβερνήτες και άλλες τοπικές εκλογές. (The Guardian)
**Ο Μπονγκμπόνγκ Μάρκος, γιος του αποβιώσαντος δικτάτορα των Φιλιππίνων Φερδινάντο Μάρκος, προηγείται σύμφωνα με τα πρώτα και ανεπίσημα αποτελέσματα για να γίνει ο επόμενος Πρόεδρος. (CNN)

## 10 Μαΐου
**Πόλεμος και επιθέσεις**
*Δεκατέσσερα άτομα σκοτώνονται σε επίθεση ύποπτων μαχητών της CODECO σε στρατόπεδο προσφύγων στο Φατακί της επαρχίας Ιτούρι στη Λαϊκή Δημοκρατία του Κονγκό. (Reuters)

**Διεθνείς σχέσεις**
*Η Seimas της Λιθουανίας ψηφίζει ομόφωνα να κηρύξει τη Ρωσία ως κράτος-τρομοκράτη και να ταξινομήσει τις ενέργειές της στην Ουκρανία ως γενοκτονία. (NPR)
*Σε μια σπάνια δημόσια καταγγελία, ο γενικός διευθυντής του Παγκοσμίου Οργανισμού Υγείας Τεντρός Αντανόμ Γκεμπρεγιεσούς επικρίνει την πολιτική "Zero-COVID" ως "μη βιώσιμη", συμβουλεύοντας την κινεζική κυβέρνηση να αλλάξει στρατηγική. (Al Jazeera)

**Πολιτική και εκλογές**
*Προεδρικές εκλογές Φιλιππίνων 2022
**Ο πρώην γερουσιαστής των Φιλιππίνων Μπονγκμπόνγκ Μάρκος, γιος του δικτάτορα Φερντινάντ Μάρκος, αναμένεται να γίνει ο επόμενος Πρόεδρος των Φιλιππίνων, με βάση μερικές και ανεπίσημες καταμετρήσεις. Ο Μάρκος έχει περισσότερες από διπλάσιες ψήφους από τον επόμενο πλησιέστερο υποψήφιο Λένι Ρομπρέδο, τον σημερινό αντιπρόεδρο των Φιλιππίνων. Η νίκη θα επικυρωθεί επίσημα από το Κογκρέσο των Φιλιππίνων στα τέλη Μαΐου. (BBC News)
*Ο διάδοχος του θρόνου του Κουβέιτ Μισάλ Αλ Αχμάντ Αλ Τζάμπρ Αλ Σαμπάχ αποδέχεται την παραίτηση της Κυβέρνησης του Κουβέιτ, αφού το αίτημα είχε υποβληθεί περισσότερο από ένα μήνα πριν. Δεν δίνεται χρονοδιάγραμμα για το πότε θα διεξαχθούν οι επόμενες εκλογές. (Reuters)
*Ο Γιουν Σουκ-γέολ ορκίζεται ως ο 13ος Πρόεδρος της Νότιας Κορέας. (CNN)
* Η Καταλίν Νόβακ αναλαμβάνει καθήκοντα ως η πρώτη γυναίκα Πρόεδρος της Ουγγαρίας. (Al Jazeera)

## 11 Μαΐου
**Πόλεμος και επιθέσεις**
* Η δημοσιογράφος του Al Jazeera Σιρίν Αμπού Ακλέχ σκοτώνεται ενώ κάλυπτε μια επιδρομή στην Τζενίν. Παλαιστινιακές πηγές αναφέρουν ότι η Ακλέχ πυροβολήθηκε από Ισραηλινούς στρατιώτες, ενώ ισραηλινές πηγές λένε ότι πιθανότατα σκοτώθηκε από αδιάκριτα πυρά Παλαιστίνιων μαχητών. Ένας άλλος δημοσιογράφος και άλλοι δύο Παλαιστίνιοι τραυματίζονται από τους πυροβολισμούς. (NPR)
*Ανταρσία στο Μαγκρέμπ
**Οκτώ στρατιώτες σκοτώνονται και άλλοι 13 τραυματίζονται κατά τη διάρκεια ενέδρας από την Αλ Κάιντα που συνδέονται με μαχητές στην Επαρχία Κπεντζάλ του Τόγκο. Η επίθεση πιστεύεται ότι συνδέεται με την τρέχουσα εξέγερση στην Μπουρκίνα Φάσο, καθιστώντας την την πρώτη ισλαμική εξτρεμιστική επίθεση στο Τόγκο. (Reuters)

**Καταστροφές και δυστυχήματα**
*Ένα μικρό αεροπλάνο συντρίβεται στο Καμερούν με έντεκα επιβαίνοντες. Είναι άγνωστο αν υπήρξαν θύματα. (AP)

**Υγεία και περιβάλλον**
*Πανδημία COVID-19
**Οι επιβεβαιωμένοι θάνατοι από COVID-19 υπερβαίνουν το όριο του 1 εκατομμυρίου στις Ηνωμένες Πολιτείες, σύμφωνα με έναν απολογισμό Reuters. Ορισμένα ειδησεογραφικά πρακτορεία δήλωσαν ότι το όριο του 1 εκατομμυρίου έφτασε μια εβδομάδα νωρίτερα. (Reuters) (NBC)

**Νόμος και έγκλημα**
*Μια αναφορά από το υπουργείο Εσωτερικών των ΗΠΑ προσδιορίζει 53 τοποθεσίες ταφής παιδιών Ιθαγενών Αμερικανών κοντά σε οικοτροφείο, όπου τα παιδιά στέλνονταν βίαια σύμφωνα με την πολιτική αφομοίωσης του 19ου και 20ού αιώνα που εφαρμόστηκε από την ομοσπονδιακή κυβέρνηση. Τα προκαταρκτικά αποτελέσματα δείχνουν ότι περισσότερα από 500 παιδιά βρέθηκαν να πέθαναν ενώ βρίσκονταν σε σχολική επιμέλεια.(Reuters)
*Δικαιώματα ΛΟΑΤ στην Ελλάδα
**Η Ελλάδα απαγορεύει την πρακτική της θεραπείας μεταστροφής για τους ανήλικους όπως και όλες τις διαφημίσεις που την προωθούν. (Reuters)

## 12 Μαΐου
**Καταστροφές και δυστυχήματα**
*Πέντε άνθρωποι εκφράζονται φόβοι ότι πέθαναν και άλλοι είκοσι τραυματίζονται από έκρηξη και πυρκαγιά σε εργοστάσιο χημικών στην πόλη Κοτσέβιε της Σλοβενίας. (AP)
*Έντεκα άνθρωποι πεθαίνουν και άλλοι τριάντα ένας διασώζονται έπειτα από την ανατροπή βάρκας στα ανοικτά των ακτών του Πουέρτο Ρίκο κοντά στο Νησί Ντεσετσέο. (AP)

**Υγεία και περιβάλλον**
*Πανδημία COVID-19
**Η Βόρεια Κορέα ανακοινώνει την πρώτη της επιδημία COVID-19. (AP)
**Ο Ανώτατος Ηγέτης Κιμ Γιονγκ-ουν της Βόρειας Κορέας διατάσσει εθνικό απαγορευτικό. (Financial Times)

**Διεθνείς σχέσεις**
*Διεύρυνση του ΝΑΤΟ
**Σχέσεις Φινλανδίας-ΝΑΤΟ
*** Οι ηγέτες της Φινλανδίας δηλώνουν ότι η χώρα θα πρέπει να υποβάλει αίτηση για ένταξη στο ΝΑΤΟ «χωρίς καθυστέρηση», ενώ το Κοινοβούλιο πρόκειται να ψηφίσει την επόμενη εβδομάδα για το αν θα υποβάλει αίτηση. (CNBC) (Πρόεδρος της Δημοκρατίας της Φινλανδίας)

**Επιστήμη και τεχνολογία**
*Μια ομάδα επιστημόνων στο Event Horizon Telescope έδωσε στη δημοσιότητα την πρώτη εικόνα του Τοξότη Α, της υπερμεγέθους μαύρης τρύπας στο κέντρο του γαλαξία. (BBC News)
*Ερευνητές από το Πανεπιστήμιο της Φλόριντα ανακοινώνουν ότι φυτά έχουν αναπτυχθεί σε σεληνιακό έδαφος, που συλλέχθηκαν από τις αποστολές του προγράμματος Απόλλων, για πρώτη φορά. (AP)

## 13 Μαΐου

**Οικονομία και επιχειρήσεις**
*Διεύρυνση της Ευρωζώνης
**Το Κοινοβούλιο της Κροατίας αποφασίζει με ψήφους 117–13 να αντικαταστήσει επίσημα την κούνα με το ευρώ την 1η Ιανουαρίου. (RTÉ)
*Ανοίγει η Sky Bridge 721 στην Ντόλνι Μοράβα της Τσεχίας. Με μήκος 721 μέτρα, πρόκειται για τη μακρύτερη απλή κρεμαστή γέφυρα στον κόσμο. (Reuters)

**Καταστροφές και δυστυχήματα**
* Τουλάχιστον 27 άτομα σκοτώνονται και περισσότερα από άλλα 40 τραυματίζονται σε πυρκαγιά που σημειώνεται σε εμπορικό κτήριο στη Μούντκα στο Νέο Δελχί της Ινδίας. (NDTV)

**Υγεία και περιβάλλον**
*Πανδημία COVID-19
** Η Βόρεια Κορέα αναφέρει ότι πέθαναν 6 άνθρωποι και άλλοι 187.800 έχουν μπει σε καραντίνα λόγω της πιο πρόσφατης επιδημίας COVID-19. (''The New York Times'')
*Ο συνολικός αριθμός των ανθρώπων που έχουν λάβει μια δόση τoυ εμβολίου για την ελονοσία υπερβαίνει το 1 εκατομμύριο. (NPR)

**Νόμος και έγκλημα**
*Η Ουκρανία πραγματοποιεί την πρώτη δίκη για εγκλήματα πολέμου που διαπράχθηκαν στη διάρκεια της ρωσικής εισβολής εναντίον ενός Ρώσου στρατιώτη, κατηγορούμενου για τον πυροβολισμό ενός άοπλου πολίτη τον Μάρτιο. (AP)

**Πολιτική και εκλογές**
*Πεθαίνει εν ενεργεία ο 73χρονος Πρόεδρος των Ηνωμένων Αραβικών Εμιράτων και κυβερνήτης του Άμπου Ντάμπι Χαλίφα μπιν Ζαγέντ αλ Ναχαγιάν. (''Gulf News'')

## 14 Μαΐου

**Πόλεμος και επιθέσεις**
*Τζιχαντιστική εξέγερση στη Μπουρκίνα Φάσο
**Δεκαπέντε πολίτες και τρεις εθελοντές VPD σκοτώνονται κατά τη διάρκεια επίθεσης με πυροβολισμούς εναντίον της συνοδείας τους στην Κομπιένγκα. (France24)
**Είκοσι άτομα, συμπεριλαμβανομένων οκτώ εθελοντών, σκοτώνονται κατά τη διάρκεια επίθεσης στην πόλη Γκεσέλ. (Africanews)
**Έξι άνθρωποι σκοτώνονται κατά τη διάρκεια επίθεσης στο Μαρκογιέ. (Ouest France)
*Δέκα άνθρωποι σκοτώνονται και άλλοι τρεις τραυματίζονται όταν ένας ένοπλος ανοίγει πυρ σε ένα σούπερ μάρκετ των Tops Friendly Markets στο Μπάφαλο της Νέα Υόρκης στις Ηνωμένες Πολιτείες. Ο πυροβολητής, ένας αυτοχαρακτηριζόμενος λευκός ρατσιστής, τίθεται υπό κράτηση. (AP)

**Τέχνες και πολιτισμός**
*Διαγωνισμός Τραγουδιού Eurovision 2022
**Οι Kalush Orchestra, εκπροσωπώντας την Ουκρανία, κερδίζει τον μεγάλο τελικό με το τραγούδι "Stefania". (Yahoo! News)

**Επιχείρηση και οικονομία**
*Οικονομία της Βενεζουέλας
**Η Βενεζουέλα ανακοινώνει ότι θα πουλήσει 5–10% των μετοχών σε κρατικές εταιρείες σε ιδιώτες επενδυτές προκειμένου να να βοηθήσει στη χρηματοδότηση κρατικών επιχειρήσεων. (AP)
*Η Ινδία απαγορεύει τις εξαγωγές σιταριού με άμεση ισχύ μετά το κύμα καύσωνα έχει ως αποτέλεσμα οι αποδόσεις να είναι χαμηλότερες από τις αναμενόμενες. Εξαιρέσεις θα γίνονται εάν ζητηθεί το σιτάρι από τις κυβερνήσεις ή για ανάγκες επισιτιστικής ασφάλειας. (Bloomberg)

## 15 Μαΐου
**Διεθνείς σχέσεις**
*Διεύρυνση του ΝΑΤΟ
**Σχέσεις Φινλανδίας-ΝΑΤΟ
***Ο πρόεδρος Σάουλι Νιίνιστο και η πρωθυπουργός Σάνα Μαρίν ανακοινώνουν επίσημα ότι η Φινλανδία θα υποβάλει αίτηση για ιδιότητα μέλους του ΝΑΤΟ. Ο Νιίνιστο λέει ότι «αυτή είναι μια ιστορική μέρα», και ότι η Φινλανδία «μπαίνει σε μια νέα εποχή». (Yle)
**Σχέσεις Σουηδίας-ΝΑΤΟ
***Το κυβερνών Σοσιαλδημοκρατικό Κόμμα της Σουηδίας εγκρίνει την ένταξη της χώρας στο ΝΑΤΟ. Η επίσημη κυβερνητική απόφαση αναμένεται τις επόμενες ημέρες. (Politico)

**Νόμος και έγκλημα**
* Ένα άτομο σκοτώνεται και άλλοι πέντε τραυματίζονται κατά τη διάρκεια μαζικών πυροβολισμών σε ναό στη Λαγκούνα Γουντς στην Καλιφόρνια των ΗΠΑ. (CBS News)

**Πολιτική και εκλογές**
*Σομαλικές προεδρικές εκλογές 2022
**Ο πρώην πρόεδρος της Σομαλίας Χασάν Σεΐχ Μοχάμουντ επανεκλέγεται για μη συνεχόμενη θητεία στον τρίτο γύρο της ψηφοφορίας. (Reuters)
*Ελβετικά δημοψηφίσματα 2022
**Οι ψηφοφόροι στην Ελβετία εγκρίνουν τρία μέτρα σε δημοψήφισμα. Αυτά τα μέτρα θα απαιτήσουν από τις υπηρεσίες ροής να επενδύσουν το 4% των εσόδων τους στην Ελβετία στην εγχώρια παραγωγή ταινιών. να επιτραπεί στην κυβέρνηση να αυξήσει τη συνεισφορά της Ελβετίας στον Frontex, τον οργανισμό ΕΕ για τα σύνορα· και να αλλάξει το προεπιλεγμένο σύστημα δωρεάς οργάνων από ρητή σε εικαζόμενη συναίνεση. (Swissinfo)
*Λιβανικές γενικές εκλογές 2022
**Οι Λιβανέζοι ψηφοφόροι κατευθύνονται στις κάλπες για να εκλέξουν το νέο Κοινοβούλιο. Τα πρώτα αποτελέσματα δείχνουν ότι η υποστηριζόμενη από το Ιράν Χεζμπολάχ και οι σύμμαχοί της, οι οποίοι κέρδισαν στις προηγούμενες εκλογές, έχασαν έδρες ενώ οι Λιβανέζικες Δυνάμεις που υποστηρίζονται από τη Σαουδική Αραβία σημείωσαν κέρδη. (Reuters)

## 16 Μαΐου

**Οικονομία και επιχειρήσεις**
*Οι εμπορικές πτήσεις από το Διεθνές Αεροδρόμιο Σαναά στην Υεμένη επαναλαμβάνονται έπειτα από 6 χρόνια. (France 24)

**Καταστροφές και δυστυχήματα**
*Δεκατέσσερα άτομα σκοτώνονται και άλλα 19 τραυματίζονται σε δυστύχημα με τουριστικό λεωφορείο στο Μοτζοκέρτο στην Ανατολική Ιάβα της Ινδονησίας. (AP)
*Ένα άτομο σκοτώνεται και άλλα 85 τραυματίζονται από τη σύγκρουση επιβατικού τρένου με άλλο τρένο στην Καταλονία της Ισπανίας. (AP)

**Πολιτική και εκλογές**
*Διεύρυνση του ΝΑΤΟ
**Σχέσεις Σουηδίας-ΝΑΤΟ
***Η πρωθυπουργός Μαγκνταλένα Άντερσον επιβεβαιώνει την απόφαση που έλαβε το κόμμα της την Κυριακή και ανακοινώνει επίσημα την πρόθεση της Σουηδίας να ενταχθεί στο ΝΑΤΟ. (The Guardian)
***Σε απάντηση, ο Ρώσος πρόεδρος Βλαντίμιρ Πούτιν προειδοποιεί ότι η Ρωσία θα αντιδράσει στην "επέκταση της στρατιωτικής υποδομής" από το ΝΑΤΟ στη Σουηδία και τη Φινλανδία, λέγοντας ότι "προβλήματα δημιουργούνται χωρίς κανένα λόγο. Θα αντιδράσουμε ανάλογα". (Sky News)
*Πολιτική της Γαλλίας
**Η υπουργός Εργασίας Ελιζαμπέτ Μπορν διορίζεται από τον πρόεδρο Εμμανουέλ Μακρόν ως νέα Πρωθυπουργός της Γαλλίας, διαδεχόμενη τον Ζαν Καστέ. (''Le Monde'' στα Αγγλικά) 

**Νόμος και έγκλημα**
*Έγκλημα στα Γλυκά Νερά
**Σε ισόβια κάθειρξη καταδικάζεται ο πιλότος Μπάμπης Αναγνωστόπουλος για τη δολοφονία της συζύγου του (στις 10 Μαΐου 2021), της Καρολάιν Κρόουτς, χωρίς να του αναγνωριστεί κανένα ελαφρυντικό και σε πρόσθετη ποινή 10 ετών για τη θανάτωση του σκύλου της και την παραπλάνηση των αρχών. Η υπόθεση έλαβε διεθνή κάλυψη από τα ΜΜΕ. (kathimerini.gr)

## 17 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Σε ρωσική αεροπορική επιδρομή σκοτώνονται οκτώ άτομα και τραυματίζονται άλλα δώδεκα στην Περιφέρεια Ντέσνα του Τσερνίχιβ. (Reuters)
* Στην Τρίπολη της Λιβύης ξεσπούν σφοδρές συγκρούσεις, που αναγκάζουν τον πρωθυπουργό Φατχί Μπασάγκα να εγκαταλείψει την πρωτεύουσα. (AP)

**Καταστροφές και δυστυχήματα**
*Τέσσερα άτομα σκοτώνονται κατά τη διάρκεια έκρηξης που προκλήθηκε από διαρροή αερίου σε δημοτικό σχολείο και κατάστημα στο Κάνο της Νιγηρίας.(BBC News) 
*Έντεκα άνθρωποι σκοτώνονται μετά από έντονη βροχόπτωση που προκάλεσε πλημμύρες και κατολισθήσεις στην Ινδία.(Associated Press)

## 18 Μαΐου
**Καταστροφές και δυστυχήματα**
* Ένας από τους τοίχους ενός εργοστασίου αλατιού στο Μορμπί του Γκουτζαράτ στην Ινδία, καταρρέει, σκοτώνοντας δώδεκα εργάτες και τραυματίζοντας έναν άλλο. Αρκετοί άλλοι αγνοούνται. (Reuters)
*Ένα άτομο σκοτώνεται και αρκετά άλλα τραυματίζονται όταν ένα αυτοκίνητο έπεσε πάνω σε 14 ποδηλάτες στο Πρζίπκι της Πολωνίας. (AP)

**Υγεία και περιβάλλον**
*H Μοζαμβίκη επιβεβαιώνει το πρώτο κρούσμα πολιομυελίτιδας έπειτα από 30 χρόνια στη βορειοανατολική επαρχία Τέτε. (Reuters)
*Έξαρση της ευλογιάς των πιθήκων το 2022
** Η Πορτογαλία επιβεβαιώνει τα πρώτα πέντε κρούσματα της ευλογιάς των πιθήκων ύστερα από μια ασυνήθιστη επιδημία σε ανθρώπους στην Ευρώπη. (AP)
**Η Ισπανία λέει ότι παρακολουθεί οκτώ πιθανές περιπτώσεις ευλογιάς των πιθήκων. (CTV News)
**Οι Ηνωμένες Πολιτείες επιβεβαιώνουν το πρώτο κρούσμα ευλογιάς των πιθήκων το 2022, σε έναν άνδρα από τη Μασαχουσέτη που ταξίδεψε πρόσφατα στον Καναδά. (ABC News)

**Διεθνείς σχέσεις**
*Διεύρυνση του ΝΑΤΟ
**Η Φινλανδία και η Σουηδία υποβάλλουν επίσημα αίτημα για την ένταξή τους στο ΝΑΤΟ. (Reuters)
*Το ρωσικό υπουργείο Εξωτερικών απελαύνει 85 διπλωμάτες (34 από τη Γαλλία, 27 από Ισπανία και 24 από Ιταλία) από τη χώρα ως απάντηση στις απελάσεις Ρώσων διπλωματών από τις χώρες της Ευρωπαϊκής Ένωσης. (Reuters)

**Νόμος και έγκλημα**
*Τρεις άνθρωποι σκοτώνονται και άλλοι πέντε τραυματίζονται όταν ένας άνδρας ανοίγει πυρ στον πρώην χώρο εργασίας στην επαρχία Ιλάμ του Ιράν, προτού αυτοκτονήσει. (AP)

**Αθλητισμός**
*UEFA Europa League 2021-2022
**Στο ποδόσφαιρο συλλόγων η Άιντραχτ Φρανκφούρτης νικά τους Glasgow Rangers 5–4 στα πέναλτι κατακτώντας το UEFA Europa League έπειτα από την ισοπαλία 1–1 στην παράταση του τελικού στο γήπεδο Ραμόν Σάντσεθ της Σεβίλλης. (CNN)

## 19 Μαΐου
**Οικονομία**
*Η Σρι Λάνκα χρεοκοπεί για πρώτη φορά στην ιστορία της χώρας, καθώς παλεύει με τη χειρότερη οικονομική κρίση των τελευταίων 70 ετών. (BBC News)

**Καταστροφές και δυστυχήματα**
*Δεκατέσσερα άτομα σκοτώνονται και περισσότερα από άλλα 20 τραυματίζονται στο Χαλίσκο του Μεξικού, σε δυστύχημα με λεωφορείο σε δρόμο ταχείας κυκλοφορίας, εξαιτίας βλάβης στα φρένα του. (Reuters)
*Τέσσερις άνθρωποι σκοτώνονται και 10 αγνοούνται μετά τη βύθιση λέμβου που μετέφερε μετανάστες στα ανοικτά των ακτών της πόλης Σφαξ, στην Τυνησία. (Reuters)

**Νόμος και έγκλημα**
*Δύο άνθρωποι σκοτώνονται και επτά τραυματίζονται κατά τη διάρκεια μαζικού πυροβολισμού κοντά σε εστιατόριο των McDonald's στο Σικάγο του Ιλινόις στις Ηνωμένες Πολιτείες. (AP)
*Τέσσερα άτομα (συμπεριλαμβανομένου του δράστη) σκοτώνονται σε μια δολοφονία συνοδευόμενη από αυτοκτονία στην Κομητεία Χάρις του Τέξας.(KTRK-TV) (''The Houston Chronicle'')

## 20 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Η επικεφαλής στρατιωτική διοίκηση της Ουκρανίας διατάζει όλα τα εναπομείναντα στρατεύματα στη Σιδηρουργία Αζοφστάλ να σταματήσουν την άμυνα της Μαριούπολης.(AFP via ''Le Devoir'') (Sky News)
***Η Ρωσία αναφέρει ότι οι δυνάμεις της έχουν καταλάβει το εργοστάσιο χάλυβα στο Αζοφστάλ έπειτα από την παράδοση των τελευταίων ουκρανικών στρατευμάτων. (BBC News)

**Καταστροφές και δυστυχήματα**
*Καταιγίδα ενσκήπτει στο Πάντερμπορν της Βόρειας Ρηνανίας-Βεστφαλίας στη Γερμανία, αφήνοντας έναν νεκρό και 43 τραυματίες, ενώ μεγάλες καταστροφές υπέστησαν αρκετά κτίρια. (Deutsche Welle)
*Δύο άτομα σκοτώνονται και 43 τραυματίζονται σε σπάνια καταιγίδα στην πόλη Γκέιλορντ του Μίτσιγκαν των ΗΠΑ.
(''USA Today'')
*Δέκα άτομα σκοτώνονται από την κατάρρευση σήραγγας στη Ραμπάν του εδάφους Τζαμού και Κασμίρ της Ινδίας. (AP)

**Υγεία και περιβάλλον**
*Έξαρση της ευλογιάς των πιθήκων το 2022
**Ο Παγκόσμιος Οργανισμός Υγείας πραγματοποιεί μια έκτακτη συνάντηση ως απάντηση στην πρόσφατη επιδημία από την ευλογιά των πιθήκων. (''The Washington Post'') (''The Globe and Mail'')
**Η Ισπανία επιβεβαιώνει 30 κρούσματα της ευλογιάς των πιθήκων και γίνεται η πρώτη χώρα που αναφέρει τα περισσότερα κρούσματα. (''La Vanguardia'')
**Τα πρώτα κρούσματα ευλογιάς των πιθήκων αναφέρονται σε Γερμανία, Γαλλία, Βέλγιο και Ολλανδία. (Deutsche Welle) (Reuters)

**Νόμος και έγκλημα**
*Δικαστήριο της Αργεντινής κρίνει ένοχη τη Δημοκρατία της Αργεντινής για τη σφαγή στο Ναπάλπι το 1924. (BBC News)
*Ένα άτομο σκοτώνεται και άλλα οκτώ τραυματίζονται έπειτα από μαζικό πυροβολισμό στο Σαν Μπερναρντίνο στην Καλιφόρνια των ΗΠΑ. (AP)

**Επιστήμη και τεχνολογία**
*Ένα ασυνήθιστα δυνατό και πρώιμο κύμα καύσωνα αυξάνει τις θερμοκρασίες σε πάνω από 40 βαθμούς Κελσίου στην Ισπανία. Η Σεβίλλη καταγράφει θερμοκρασία 41 βαθμών Κελσίου, ξεπερνώντας το υψηλό όλων των εποχών για τον Μάιο, ενώ ο πιο ζεστός οικισμός, Αντούχαρ, ισοφαρίζει το ρεκόρ με 42,3 βαθμούς Κελσίου. Αρκετοί οικισμοί σε Γαλλία, Ελβετία, Λιχτενστάιν και δυτική Αυστρία σημείωσαν ρεκόρ όλων των εποχών για τον μήνα. (''La Vanguardia'')  (''El País'') (AEMET)(''The Guardian'') (SRF) (RTS) (ORF)
*Το Μαρόκο καταγράφει την υψηλότερη θερμοκρασία του Μαΐου στα χρονικά στη Σιντί Σλιμάν, στους 45,7 βαθμούς Κελσίου. (The Washington Post)

## 21 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Η Ρωσία κηρύσσει τη νίκη της στην κατάληψη της Μαριούπολης. (''The Guardian'')
**Ο Αμερικανός πρόεδρος Τζο Μπάιντεν υπογράφει νομοσχέδιο για την παροχή 40 δισεκατομμυρίων δολαρίων σε στρατιωτική και οικονομική βοήθεια για την Ουκρανία, την αναπλήρωση αποθεμάτων του αμερικανικού εξοπλισμού που αποστέλλεται στην Ουκρανία, τη χρηματοδότηση των επιχειρήσεων της Ευρωπαϊκής Διοίκησης και την αντιμετώπιση της παγκόσμιας επισιτιστικής κρίσης. (CNN) (Reuters)

**Οικονομία**
*Η ρωσική Gazprom διακόπτει τις εξαγωγές του φυσικού αερίου προς τη Φινλανδία αναφορικά με τη φινλανδική άρνηση να συμμορφωθεί με τη ρωσική απαίτηση για πληρωμή του αερίου σε ρούβλια. (Reuters)

**Καταστροφές και δυστυχήματα**
*Τουλάχιστον 9 άτομα πεθαίνουν από ανεμοθύελλα (derecho) που πλήττει τον κεντρικό Καναδά. (CP24) (CTV News) 
*Σε σφοδρές πλημμύρες στην ανατολική Ινδία και στο Μπανγκλαντές πεθαίνουν 57 άτομα. (BBC News)
*Στην Μποτσουάνα, δύο εργάτες σκοτώνονται σε δυστύχημα στο ορυχείο χαλκού στη Χοεμακάου. Οι αρχές κλείνουν προσωρινά το ορυχείο. (Reuters)
*Τέσσερα άτομα σκοτώνονται ύστερα από την κατάρρευση κτηρίου στο Λάγκος της Νιγηρίας. (BBC News)
*Στην Πορτογαλία σκοτώνονται 3 άτομα και περισσότερα από 30 τραυματίζονται σε δυστύχημα με λεωφορείο σε αυτοκινητόδρομο κοντά στη Μεαλχάντα. (Today 90)

**Υγεία και περιβάλλον**
*Έξαρση της ευλογιάς των πιθήκων το 2022
**Η Ελβετία και το Ισραήλ επιβεβαιώνουν τα πρώτα κρούσματα ευλογιάς των πιθήκων. (Al Jazeera) 
**Η Ελλάδα και η Νορβηγία αναφέρουν τα πρώτα ύποπτα κρούσματα της ευλογιάς των πιθήκων. (Reuters) (Keep Talking Greece)

**Πολιτική και εκλογές**
*Αυστραλιανές ομοσπονδιακές εκλογές 2022 
**Ο πρωθυπουργός της Αυστραλίας Σκοτ Μόρισον και η κυβέρνησή του ηττώνται από το Αυστραλιανό Εργατικό Κόμμα του Άντονι Αλμπανίζι στις εκλογές που διενεργούνται στην Αυστραλία. Όμως, ο αριθμός των εδρών είναι αβέβαιος για το αν θα επιτευχθεί αυτοδυναμία. (ABC News Australia)

**Επιστήμη και τεχνολογία**
*Ένα ασυνήθιστα πρώιμο κύμα καύσωνα στη Νότια Γαλλία συνεχίζει να σημειώνει νέα ρεκόρ όλων των εποχών για τον Μάιο, με ορισμένες κοινότητες να αναφέρουν θερμοκρασίες έως και 36,7 βαθμών Κελσίου. (''La Dépêche du Midi'') (''Le Parisien'')
*Ένα πρώιμο κύμα καύσωνα στις Ηνωμένες Πολιτείες σημειώνει ρεκόρ όλων των εποχών για την 21η Μαΐου σε πολλές πόλεις σε Τέξας, Μισισίπι, Βιρτζίνια, Μέριλαντ και Ντελάγουερ, και έχει επίδραση και σε ορισμένες άλλες περιοχές, ιδιαίτερα στα βορειοανατολικά. (''The New York Times'')

**Αθλητισμός**
*ΟΥΕΦΑ Τσάμπιονς Λιγκ γυναικών 2021–22
**Στο ποδόσφαιρο συλλόγων, η Ολιμπίκ Λιονέ νικά την Μπαρτσελόνα 3–1 στον τελικό στο Στάδιο Γιουβέντους στο Τορίνο της Ιταλίας, για να κερδίσει τον όγδοο τίτλο της του ΟΥΕΦΑ Τσάμπιονς Λιγκ γυναικών. (CNN)
*EuroLeague 2021-2022
**Στο μπάσκετ η Ανατολού Εφές νικά τη Ρεάλ Μαδρίτης με 58–57 στον τελικό του φάιναλ φορ της EuroLeague στο Σταρκ Αρένα στο Βελιγράδι της Σερβίας, για να κερδίσουν τον δεύτερο τίτλο τους της EuroLeague. (''La Dépêche du Midi'') (''Le Parisien'')

## 22 Μαΐου
**Καταστροφές και δυστυχήματα**
*Σε τροχαίο δυστύχημα στη Σαν Χουάν Τσαμούλα στην Τσιάπας του Μεξικού σκοτώνονται 4 άτομα και άλλα 16 τραυματίζονται. (AP)

**Υγεία και περιβάλλον**
*Έξαρση της ευλογιάς των πιθήκων το 2022
**Η Αυστρία (Reuters) και η Πολωνία αναφέρουν το πρώτο κρούσμα της ευλογιάς των πιθήκων. (''Hindustan Times'')
*Το Βέλγιο γίνεται η πρώτη χώρα που επιβάλλει καραντίνα λόγω της ευλογιάς των πιθήκων. (Politico EU)

**Νόμος και έγκλημα**
*Ένας συνταγματάρχης από το Σώμα Φρουρών της Ισλαμικής Επανάστασης δολοφονείται στην Τεχεράνη του Ιράν, από άγνωστους ένοπλους που επέβαιναν σε μοτοσικλέτα. (AP)
*Τέσσερα άτομα σκοτώνονται έπειτα από μια αποτυχημένη απόπειρα λαθρεμπόριου ναρκωτικών από τη Συρία στην Ιορδανία. (Reuters)
*Πέντε άτομα πυροβολούνται σε δημόσιο συγκρότημα κατοικιών στο Καϊμίτο του Σαν Χουάν στο Πουέρτο Ρίκο. (AP)

**Αθλητισμός**
*Πρωτάθλημα PGA 2022
**Ο Αμερικανός επαγγελματίας παίκτης γκολφ Τζάστιν Τόμας κερδίζει το PGA Championship, καθιστώντας το το δεύτερο από το 2017. (ESPN)

## 23 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Ο Ρώσος διπλωμάτης Μπόρις Μποντάρεφ ανακοινώνει την παραίτησή του έπειτα από την εισβολή στην Ουκρανία. (Reuters)

**Καταστροφές και δυστυχήματα**
*Τουλάχιστον 7 άτομα σκοτώνονται και άλλα 23 τραυματίζονται από πυρκαγιά σε ένα σκάφος μεγάλης ταχύτητας που μεταφέρει 134 άτομα στα ανοικτά των ακτών της Ρεάλ της Κεζόν στις Φιλιππίνες. (Sky News)
*Έξι άτομα σκοτώνονται από την κατάρρευση κτηρίου στην πόλη Αμπαντάν του Ιράν. (AP)
*Από έκρηξη αερίου σε εστιατόριο του Άμπου Ντάμπι των Ηνωμένων Αραβικών Εμιράτων πεθαίνουν τουλάχιστον δύο άτομα και τραυματίζονται άλλα 120. (Reuters)

**Υγεία και περιβάλλον**
*Έξαρση της ευλογιάς των πιθήκων το 2022
** Η Σκωτία επιβεβαιώνει το πρώτο κρούσμα από την ευλογιά των πιθήκων. (Reuters) (BBC News) (''Glasgow Times'')
**Η Δανία αναφέρει το πρώτο της κρούσμα της ευλογιάς των πιθήκων. (Reuters)
**Σε 56 ανέρχονται τα περιστατικά της ευλογιάς των πιθήκων στην Αγγλία, καθώς άλλα 36 περιστατικά ανακαλύπτονται εκεί.(Reuters)

**Νόμος και έγκλημα**
*Στην πρώτη δίκη για εγκλήματα πολέμου στη διάρκεια της ρωσικής εισβολής στην Ουκρανία, ένας 21χρονος Ρώσος στρατιώτης καταδικάζεται σε ισόβια κάθειρξη για το φόνο ενός 62χρονου αμάχου.(CNN)
*Ένας φρουρός ασφαλείας σκοτώνεται στην πρεσβεία του Κατάρ στο Παρίσι. (Reuters)

## 24 Μαΐου
**Πόλεμος και επιθέσεις**
*Εισβολή της Ρωσίας στην Ουκρανία
**Οι ουκρανικές αρχές αναφέρουν την ανεύρεση περί των 200 νεκρών στα ερείπια ενός συγκροτήματος κτιρίων στη Μαριούπολη. (AP)
*Σε ανταλλαγή πυροβολισμών ανάμεσα στη βραζιλιάνικη αστυνομία και σε συμμορία του Ρίο σε φαβέλα του Ρίο ντε Τζανέιρο σκοτώνονται 21 άτομα. (Reuters)

**Καταστροφές και δυστυχήματα**
*Από τη βύθιση βάρκας στα ανοικτά των ακτών της Μιανμάρ πεθαίνουν 16 άτομα. (AP)

**Υγεία και περιβάλλον**
*Έξαρση της ευλογιάς των πιθήκων το 2022
**Η Τσεχία επιβεβαιώνει το πρώτο της κρούσμα ευλογιάς των πιθήκων. (Reuters)
**Σε 70 ανέρχονται τα κρούσματα ευλογιάς των πιθήκων στην Αγγλία. (Reuters 2)
**Η Σλοβενία επιβεβαιώνει το πρώτο της περιστατικό της ευλογιάς των πιθήκων. (Reuters 3)
**Τα Ηνωμένα Αραβικά Εμιράτα αναφέρουν το πρώτο επιβεβαιωμένο περιστατικό της ευλογιάς των πιθήκων. (Reuters)

**Νόμος και έγκλημα**
*Πυροβολισμοί το Δημοτικό Σχολείο Ρομπ
**Σε επεισόδιο με μαζικούς πυροβολισμούς που εκδηλώνεται σε σχολείο στοιχειώδους εκπαίδευσης στο Γιούβαλντε του Τέξας σκοτώνονται 19 παιδιά και δύο εκπαιδευτικοί. Ο δράστης, που είναι μαθητής του τοπικού Λυκείου, σκοτώνεται κι εκείνος. (ABC News)
*Ο πρώην πρόεδρος της Μολδαβίας Ιγκόρ Ντοντόν συλλαμβάνεται κατηγορούμενος μεταξύ άλλων για διαφθορά και προδοσία. (Euronews)
*Η Ουγγαρία κηρύσσεται σε κατάσταση έκτακτης ανάγκης λόγω του πολέμου στην Ουκρανία και εξαιτίας των οικονομικών προβλημάτων που προξενήθηκαν από τη σύρραξη.(Reuters)

**Αθλητισμός**
*Η Premier League εγκρίνει την πώληση της Chelsea F.C. σε αμερικανικό κονσόρσιουμ με επικεφαλής τον ιδιοκτήτη των Los Angeles Dodgers Τοντ Μπόελι. Ο ιδιοκτήτης της Τσέλσι Ρομάν Αμπράμοβιτς αποφάσισε να πουλήσει το σύλλογο μετά την επιβολή κυρώσεων σε βάρος του αναφορικά με τις διασυνδέσεις του με την κυβέρνηση της Ρωσίας. (BBC Sport)

## 25 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Σε επίθεση με ρωσικό πύραυλο καταστρέφεται ένα εμπορικό κέντρο και αρκετές οικίες στη Ζαπορίζια, με αποτέλεσμα να σκοτωθεί ένας άνθρωπος και να τραυματιστούν άλλοι τρεις. Σύμφωνα με τις τοπικές αρχές, καταστράφηκαν 62 οικίες. (Ukrinform)

**Καταστροφές και δυστυχήματα**
*Ένα άτομο σκοτώνεται και 75 παραμένουν αγνοούμενα μετά τη βύθιση βάρκας που μετέφερε μετανάστες στα ανοικτά των ακτών της Τυνησίας. (Reuters)

**Πολιτική και εκλογές**
*Προεδρικές εκλογές Φιλιππίνων 2022
**Το Κογκρέσο ανακηρύσσει επίσημα τον πρώην γερουσιαστή Μπονγκμπόνγκ Μάρκος, γιο του δικτάτορα Φερδινάντο Μάρκος, και τη συνυποψήφιά του, Σάρα Ντουτέρτε ως εκλεγμένο πρόεδρο και εκλεγμένο αντιπρόεδρο, αντίστοιχα. (CNN Philippines) 

**Αθλητισμός**
* ΟΥΕΦΑ Γιουρόπα Κόνφερενς Λιγκ 2021-22
**Στον τελικό της πρώτης αγωνιστικής περιόδου του νεοσύστατου ΟΥΕΦΑ Γιουρόπα Κόνφερενς Λιγκ, του τριτοβάθμιου πρωταθλήματος ποδοσφαίρου της Ευρώπης που διοργανώνει η ΟΥΕΦΑ, η Ρόμα επικρατεί 1-0 της Φέγενορντ και κατακτά τον τίτλο στα Τίρανα.(''The Guardian'')

## 26 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Επτά άτομα σκοτώνονται σε ρωσικό βομβαρδισμό στο κέντρο του Χαρκίβ, σύμφωνα με τις τοπικές αρχές. (Ukrinform)
*Ο χαλίφης του Ισλαμικού Κράτους Αμπού αλ Χασάν αλ Χασιμί αλ Κουράσι συλλαμβάνεται στην Κωνσταντινούπολη. (Bloomberg)

**Τέχνες και πολιτισμός**
*Το βιβλίο *[[Tomb of Sand]]* της Ινδής Γκιταντζάλι Σρι κερδίζει το Διεθνές βραβείο Booker για το 2022. (BBC News)

**Επιχειρήσεις και οικονομία**
*Κρίση ρευστότητας του Λιβάνου
**Η αξία της λιβανέζικης λίρας μειώνεται στις 35.600 λίρες έναντι του αμερικανικού δολαρίου, που είναι και η χαμηλότερη ισοτιμία στα χρονικά. (Al Jazeera)
*Οι ΗΠΑ κατάσχουν ένα πετρελαιοφόρο ρωσικής ιδιοκτησίας που μετέφερε ιρανικό αργό πετρέλαιο στην Ελλάδα και έχουν μεταφέρει το φορτίο σε άλλο πλοίο με προορισμό τις ΗΠΑ. Δεν είναι σαφές εάν η κατάσχεση οφείλεται στις κυρώσεις των ΗΠΑ κατά του Ιράν ή τις αμερικανικές κυρώσεις σε βάρος της Ρωσίας. (Reuters)

**Καταστροφές και δυστυχήματα**
*Έντεκα μωρά πεθαίνουν σε πυρκαγιά που σημειώνεται σε νοσοκομείο στην Τιβουάν της Σενεγάλης. (Reuters)
*Δύο άνθρωποι σκοτώνονται από έκρηξη που σημειώνεται σε εργοστάσιο βιοντίζελ στη Λα Ριόχα της Ισπανίας. (Reuters)
*Πέντε άτομα, μεταξύ των οποίων δύο παιδιά, σκοτώνονται και άλλα δύο τραυματίζονται σε έκρηξη σε σπίτι στο Πότσταουν της Πενσιλβάνια των Ηνωμένων Πολιτειών. (NBC) (CBS News)

**Νόμος και έγκλημα**
*Με απόφαση δικαστηρίου της Ζιμπάμπουε η ηλικία συναίνεσης στη χώρα πρέπει να αυξηθεί στα 18. (AP)

## 27 Μαΐου
**Πόλεμος και επιθέσεις**
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Οι ρωσικές δυνάμεις καταλαμβάνουν την ουκρανική πόλη Λιμάν. (AP)

**Οικονομία**
*Διεύρυνση της ζώνης του ευρώ
**Η κυβέρνηση της Βουλγαρίας εγκρίνει την υιοθέτηση του ευρώ ως νομίσματος από την 1η Ιανουαρίου 2024, σε αντικατάσταση του λεβ. (Reuters)
*Το ιρανικό ναυτικό καταλαμβάνει δύο ελληνικά πλοία μετά την καταδίκη από το Συμβούλιο Ασφαλείας του Ιράν της κατάληψης ενός ρωσο-ιρανικού πλοίου από τις ΗΠΑ. (VOA) (AP)

**Καταστροφές και δυστυχήματα**
*Από την ανατροπή οχήματος που μεταφέρει 26 στρατιώτες στον ποταμό Σιόκ στη Λαντάχ της Ινδίας σκοτώνονται επτά στρατιώτες. (''The Hindu'')
*Από πτώση πάγου σκοτώνονται δύο ορειβάτες και άλλοι 9 τραυματίζονται στο Βαλαί των Άλπεων στην Ελβετία. (AP)

**Υγεία και περιβάλλον**
*Έξαρση της ευλογιάς των πιθήκων το 2022
**Η Φινλανδία και η Αργεντινή επιβεβαιώνουν τα πρώτα τους κρούσματα της ευλογιάς των πιθήκων. (Reuters) (AP)

**Διεθνείς σχέσεις**
*Η Ρωσία απελαύνει πέντε Κροάτες διπλωμάτες. (Reuters)
*Τα Φίτζι ανακοινώνουν ότι θα γίνουν το 14ο μέλος του Ινδο-Ειρηνικού Οικονομικού Πλαισίου για την Ευημερία προκειμένου να αντιμετωπίσει την κινεζική επιρροή στον Ειρηνικό. Αυτό έρχεται εν μέσω επίσκεψης του Κινέζου υπουργού Εξωτερικών Ουάνγκ Γι στο Κιριμπάτι.(Al Jazeera)

**Πολιτική και εκλογές**
*Νιγηριανές προεδρικές εκλογές 2023
**Το Ανώτατο Ομοσπονδιακό Δικαστήριο της Νιγηρίας αποφαίνεται ότι ο πρώην πρόεδρος Γκούντλακ Τζόναθαν επιτρέπεται να κατέλθει ως υποψήφιος στις επόμενες προεδρικές εκλογές, δηλώνοντας ότι η τροποποίηση του 2018 που απαγορεύει στους αντιπροέδρους να υπηρετούν περισσότερες από μία πλήρεις θητείες από τη διαδοχή, δεν ισχύει για τον Τζόναθαν.
(Reuters) (BBC News)

## 28 Μαΐου
**Καταστροφές και δυστυχήματα**
*Σε πανικό που εκδηλώνεται στη διάρκεια φιλανθρωπικής εκδήλωσης σε χριστιανικό ναό στο Πορτ Χάρκορτ της πολιτείας Ρίβερς της Νιγηρίας σκοτώνονται τουλάχιστον 31 άτομα και άλλα 7 τραυματίζονται. (Al Jazeera)
*Γίνεται γνωστό ότι προχθές ανατράπηκε και βυθίστηκε μια βάρκα στο Στενό Μακασάρ με 43 άτομα επάνω σε αυτήν. Τα σωστικά συνεργεία στην Ινδονησία αναζητούν 26 άτομα που αγνοούνται. (Dawn) 
*Έπειτα από σφοδρές πλημμύρες στη νότια Κίνα πεθαίνουν 15 άτομα και άλλα 3 αγνοούνται. (AP)
*Από κατολισθήσεις λάσπης στη μητροπολιτική περιοχή της Ρεσίφε στο Περναμπούκο της Βραζιλίας σκοτώνονται τουλάχιστον 35 άτομα. (Reuters)

**Υγεία και περιβάλλον**
*Έξαρση της ευλογιάς των πιθήκων το 2022
**Η Ιρλανδική Δημοκρατία και η Μάλτα επιβεβαιώνουν τα πρώτα τους κρούσματα της ευλογιάς των πιθήκων. (''The Guardian'') (English News)
**Το πρώτο επιβεβαιωμένο κρούσμα στο Μεξικό επιβεβαιώνεται στην Πόλη του Μεξικού. (El Universal)

**Αθλητισμός**
*ΟΥΕΦΑ Τσάμπιονς Λιγκ 2021–22
**Η Ρεάλ Μαδρίτης κατακτά το Τσάμπιονς Λιγκ της ΟΥΕΦΑ επικρατώντας στον τελικό στο Σταντ ντε Φρανς του Παρισιού της Λίβερπουλ με 1-0. Ο Βινίσιους Τζούνιορ πετυχαίνει το νικητήριο τέρμα. Η έναρξη του τελικού καθυστερεί για 36 λεπτά εξαιτίας επεισοδίων έξω από το γήπεδο, με τη γαλλική αστυνομία να κάνει χρήση δακρυγόνων εναντίον των οπαδών της Λίβερπουλ. Η ΟΥΕΦΑ θεωρεί υπεύθυνους για τις ταραχές τους θιασώτες της αγγλικής ομάδας που επεχείρησαν να εισέλθουν στο γήπεδο με ψεύτικα εισιτήρια. (''The Guardian'') (''The Telegraph'') (AP)

## 29 Μαΐου

**Καταστροφές και δυστυχήματα**
*Πτήση 1199 των Yeti Airlines
**Ένα μικρό αεροσκάφος με 22 επιβάτες εξαφανίζεται σε ορεινή περιοχή του Νεπάλ. (AP)

**Πολιτική και εκλογές**
*Κολομβιανές προεδρικές εκλογές 2022
**Οι ψηφοφόροι στην Κολομβία προσέρχονται στις κάλπες για τις προεδρικές εκλογές.(NPR)
**Ο αριστερός υποψήφιος, πρώην αντάρτης του Κινήματος 19ης Απριλίου (M19) και πρώην δήμαρχος της Μπογκοτά Γκουστάβο Πέτρο προηγείται στον 1ο γύρο με 40% έναντι 28% για τον λαϊκιστή αντίπαλό του, τον Ροδόλφο Ερνάντες Σουάρες. Ο δεύτερος γύρος θα διεξαχθεί τον Ιούνιο. (CNN)
*Ο Πάπας Φραγκίσκος διορίζει 21 νέους καρδιναλίους, οι περισσότεροι από τους οποίους δεν κατάγονται από την Ευρώπη. (AP)

**Υγεία και περιβάλλον**
*Έξαρση της ευλογιάς των πιθήκων το 2022
**Το Πακιστάν και το Αφγανιστάν εντοπίζουν τα πρώτα περιστατικά της ευλογιάς των πιθήκων. (24 News HD) (See News)

**Αθλητισμός**
*Το 106ο ράλι Indianapolis 500 κερδίζει για πρώτη φορά από το 1999 ένας Σουηδός οδηγός, ο Μάρκους Έρικσον. (Yahoo)
*Η Ντινάμο Βουκουρεστίου υποβιβάζεται στη δεύτερη κατηγορία του πρωταθλήματος ποδοσφαίρου της Ρουμανίας για πρώτη φορά στην 74χρονη ιστορία του συλλόγου. (DigiSport)

## 30 Μαΐου
**Πόλεμος και επιθέσεις** 
*Ρωσο-Ουκρανικός Πόλεμος
**Εισβολή της Ρωσίας στην Ουκρανία
***Από ρωσικό βομβαρδισμό στην περιφέρεια Λουχάνσκ σκοτώνεται ένας Γάλλος δημοσιογράφος. (Reuters)

**Τέχνες και πολιτισμός**
*Το προστατευτικό γυάλινο περίβλημα της *[[Μόνα Λίζα]]* βανδαλίζεται από έναν ακτιβιστή για το περιβάλλον σε ένδειξη διαμαρτυρίας για την κλιματική αλλαγή. Ο βάνδαλος συλλαμβάνεται αμέσως. (ABC News Australia)

**Καταστροφές και δυστυχήματα**
*Ο κυκλώνας Άγκαθα προσεγγίζει το Μεξικό. Ένα άτομο πεθαίνει. (Diario Presente)
*Τα συντρίμμια του Τσέσνα 182 που εξαφανίστηκε από τα ραντάρ την προηγούμενη ημέρα ανευρίσκονται κοντά στο Μπροτσάνακ της Κροατίας. Και οι 4 επιβαίνοντες σκοτώνονται. (''The Washington Post'')
*Δύο άνθρωποι σκοτώνονται και άλλοι 20 τραυματίζονται όταν αυτοκίνητο πέφτει πάνω σε πλήθος στο Λίνκολν της Νεμπράσκα των ΗΠΑ. (AP)

**Διεθνείς σχέσεις**
* Ο υπουργός Εξωτερικών του Σουρινάμ Άλμπερτ Ράμντιν αναφέρει ότι το Σουρινάμ θα ανοίξει μια πρεσβεία στην Ιερουσαλήμ. (''Times of Israel'')

**Πολιτική και εκλογές**
*Αυστραλιανές ομοσπονδιακές εκλογές 2022
**Καθώς συνεχίζεται η καταμέτρηση των ψήφων, το Αυστραλιανό Εργατικό Κόμμα πετυχαίνει την πλειοψηφία στη Βουλή των Αντιπροσώπων. (''The Guardian'')
**Ο πρώην υπουργός Άμυνας Πίτερ Ντάτον εκλέγεται χωρίς αντίπαλο αρχηγός του Φιλελεύθερου Κόμματος της Αυστραλίας και κατ' επέκταση αρχηγός της Αντιπολίτευσης μετά την παραίτηση του πρωθυπουργού Σκοτ Μόρισον. (''The Guardian'')
**Ο πρώην αντιπρόεδρος της κυβέρνησης Μπάρναμπι Τζόις απομακρύνεται από την αρχηγία του Εθνικού Κόμματος της Αυστραλίας και αντικαθίσταται από τον υπουργό Γεωργίας και Βόρειας Αυστραλίας Ντέιβιντ Λίτλπραουντ. (''The Guardian'')

## 31 Μαΐου
**Πόλεμος και επιθέσεις**
*Ρωσο-Ουκρανικός πόλεμος
** Ρωσική εισβολή στην Ουκρανία
***Η Ουκρανία αναφέρει ότι οι ρωσικές δυνάμεις έχουν υπό τον έλεγχό τους το μεγαλύτερο τμήμα του Σιεβιεροντόνετσκ μετά την έναρξη μιας πλήρους κλίμακας επίθεσης στην πόλη. Ο κυβερνήτης του Λουχάνσκ Σέρχι Χαϊντάι δηλώνει ότι το 60% των δομών στην πόλη έχουν καταστραφεί στις μάχες. (Reuters)
***Ένας ρωσικός πύραυλος πλήττει ένα διαμέρισμα στο Σλοβιάνσκ της περιφέρειας Ντόνετσκ, σκοτώνοντας τρία άτομα και τραυματίζοντας άλλα έξι. (AP)
* Τα Ηνωμένα Έθνη αναφέρουν ότι οι Αμυντικές Δυνάμεις της Ερυθραίας βομβάρδισαν την αιθιοπική συνοριακή πόλη Σεράρο το Σαββατοκύριακο, σκοτώνοντας ένα 14χρονο κορίτσι και τραυματίζοντας άλλα 18 άτομα. (Reuters)

**Οικονομία και επιχειρήσεις**
*Το Ηνωμένο Βασίλειο και η Ευρωπαϊκή Ένωση συμφωνούν να εφαρμόσουν την απαγόρευση ασφάλισης για τα ρωσικά πετρελαιοφόρα, η οποία θα αρχίσει σταδιακά σε 6 μήνες. Αυτό θα καταστήσει ουσιαστικά τη συντριπτική πλειοψηφία των πετρελαιοφόρων ανασφάλιστα, καθώς τα περισσότερα ιδρύματα που παρέχουν ασφάλιση βρίσκονται στη Δυτική Ευρώπη. (''Financial Times'')
*Έξι αφρικανικές χώρες ασπάζονται την πρωτοβουλία της Ζιμπάμπουε και συμφωνούν στην επανεκκίνηση του εμπορίου ελεφαντόδοντου, καθώς έχουν αυξηθεί πλέον οι ελέφαντες στην περιοχή σε μη απειλητικά για το είδος επίπεδα. (OCCRP)

**Καταστροφές και δυστυχήματα**
*Από τη συντριβή αεροσκάφους τύπου AIDC AT-3 στην Καοχσιούν της Ταϊβάν σκοτώνεται ο πιλότος. Η Πολεμική Αεροπορία της Ταϊβάν απαντά με διακοπή των εκπαιδευτικών επιχειρήσεων. (Reuters)

**Υγεία και περιβάλλον**
*Το Μεξικό απαγορεύει την πώληση ηλεκτρονικών τσιγάρων. (''The Washington Post'')
* Μια μεγάλη κυβερνοεπίθεση πλήττει το Ταμείο Κοινωνικής Ασφάλισης της Κόστα Ρίκα, αναγκάζοντας το υπουργείο να κλείσει την ψηφιακή του βάση δεδομένων και θέτοντας σε κίνδυνο το σύστημα υγειονομικής περίθαλψης. (Reuters)

05